open-index/open-wikipedia-markdown huggingface dataset:
Φαρακλό Λακωνίας

Το **Φαρακλό** είναι ένα χωριό της Λακωνίας. Ανήκει στο δήμο Βοιών και αποτελεί το μοναδικό οικισμό του ομώνυμου δημοτικού διαμερίσματος. Το Φαρακλό διαθέτει με βάση την απογραφή του 2001 97  κατοίκους.

## Ιστορία
Το Φαρακλό χτίστηκε από τους Ενετούς το 1479 ή το 1483. Πήρε την ονομασία του από τον αρχηγό τους Φαρακλό.

Ο οικισμός αναπτύχθηκε κατά το Μεσαίωνα και γνώρισε ιδιαίτερη άνθιση κατά την περίοδο της Τουρκοκρατίας.Το δέκατο έβδομο αιώνα ήταν μία από τις σημαντικότερες αστικές περιοχές ολόκληρης της Πελοποννήσου. Μετά την επανάσταση του 1821 αποτέλεσε την έδρα του δήμου Μαλέων.

Σήμερα διατηρούνται στο Φαρακλό χτίσματα, κυρίως ναοί, τόσο από τη βυζαντινή όσο και από μεταγενέστερες περιόδους.

## Η εύρεση της εικόνας
Το 2006 το Φαρακλό βρέθηκε στο επίκεντρο της δημοσιότητας, αφού σε αυτό βρέθηκε στις 23 Σεπτεμβρίου 2006 ή εικόνα της Παναγίας της Βρεφοκρατούσας, που είχε κλαπεί τον προηγούμενο μήνα από τη Μονή Ελώνης Αρκαδίας. Η εικόνα βρέθηκε σε ξύλινο πλαίσιο μέσα στον τοίχο μιας μικρής εκκλησίας στο μοναστήρι της Παντάνασσας, που υπάρχει στο Φαρακλό.

Στο σημείο αυτό χτίστηκε ένα χρόνο αργότερα εικονοστάσι με δαπάνες της Ελληνικής Αστυνομίας στο οποίο τοποθετήθηκε πιστό αντίγραφο της εν λόγω εικόνας κατά τη διάρκεια μιας πανηγυρικής τελετής.

## Παραπομπές


## Εξωτερικοί σύνδεσμοι
* Εφημερίδα «Τα Βατικά»

Κατηγορία:Χωριά της περιφερειακής ενότητας Λακωνίας
Τζεν

thumb|right|300px|Μοντέλο της TZEN του 1970
Η **Τζεν** δημιουργήθηκε από τον *Αντώνη Τζεν*, έναν Έλληνα μηχανικό, οδηγό αγώνων και συλλέκτη αυτοκινήτων. Το πρώτο μοντέλο σχεδιάστηκε το 1963 από τον Έλληνα αρχιτέκτονα *Σ. Βαρουχάκη*, πάνω σε ένα τροποποιημένο μοντέλο της Volkswagen και με κινητήρα Saab, τα σχέδια για τη βιομηχανική παραγωγή του όμως δεν προχώρησαν . Από το 1968 η *Tzen* τροποποίησε έναν μικρό αριθμό μοντέλων Saab και Fiat σε καμπριολέ, ενώ το 1970 προσπάθησε να παραγάγει ένα άλλο σπορ αυτοκίνητο, αντίγραφο αυστριακού μοντέλου. Συνολικά κατασκευάστηκαν 10 (σύμφωνα με τον κ. Τζεν) αυτοκίνητα, σε έτοιμα σασί Volkswagen.

## Βιβλιογραφία
* Λ.Σ. Σκαρτσής και Γ.Α. Αβραμίδης,  "Made in Greece", Typorama/Επιστημονικό Πάρκο Πάτρας, Πάτρα (2003)  ISBN 960-7620-30-5
* L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

Κατηγορία:Πρώην επιχειρήσεις της Ελλάδας
Κατηγορία:Πρώην ελληνικές αυτοκινητοβιομηχανίες
Κάκια Αναλυτή

Η **Κάκια Αναλυτή** (Πειραιάς, 23 Μαρτίου 1934 - Παλαιό Φάληρο, 1 Ιουνίου 2002) ήταν Ελληνίδα ηθοποιός.

## Βιογραφία
Γεννήθηκε στον Πειραιά. Σπούδασε στη Δραματική Σχολή του Ωδείου Αθηνών. Το ντεμπούτο της στο θεατρικό σανίδι έγινε το 1955 στο θίασο  του Διονύση Παγουλάτου με το έργο *[[Το φιόρο του Λεβάντε (θέατρο)|Το φιόρο του Λεβάντε]]* του Γρηγορίου Ξενόπουλου. Συνεργάστηκε με τους θιάσους του Μάνου Κατράκη και της Κυρίας Κατερίνας (Κατερίνα Ανδρεάδη). 

## Θίασος
Το 1963 δημιούργησε δικό της θίασο με το σύζυγό της, Κώστα Ρηγόπουλο, που στεγαζόταν στο θέατρο *ΑΝΑΛΥΤΗ*, το οποίο βρισκόταν επί της οδού Αντωνιάδου, στην περιοχή του Πεδίου του Άρεως. Μαζί ανέβασαν πολλά έργα, όπως: *Ένα κρεβάτι για τρεις*, *Έρωτας και πολιτική*, *[[Γυάλινος κόσμος]]*. Τεράστια επιτυχία του θιάσου ήταν το έργο *Αγάπη μου Ουάουα* που παίχτηκε τις σεζόν 1967-68, 1968-69, 1969-70, 1970-71, 1971-72. Τελευταίο έργο που συμμετείχε ήταν το *Σε φιλώ στη μούρη*. Συμμετείχε σε πληθώρα ταινιών μεταξύ των οποίων: ''Ανθισμένη αμυγδαλιά'', *Ματωμένο ηλιοβασίλεμα*, *Ματωμένα στέφανα*, *Θρίαμβος*, *[[Λαός και Κολωνάκι]]*, *Διαζύγιο αλά ελληνικά*, *Εικοσιτέσσερις ώρες ζωντοχήρα*, *[[Η βίλα των οργίων]]*, *Σταχτοπούτα*, *Μια του κλέφτη* κ.ά.

## Προσωπική ζωή
Το 1956 παντρεύτηκε τον ηθοποιό Κώστα Ρηγόπουλο, απέκτησαν μαζί μία κόρη, την ηθοποιό Ζωή Ρηγοπούλου. 

## Φιλμογραφία

### Κινηματογράφος

### Τηλεοπτικές σειρές

### Τηλεοπτικό θέατρο

### Τηλεπαιχνίδια

## Παραστασιογραφία

Συμπληρωματικός πίνακας θεατρικών παραστάσεων στις οποίες συμμετείχε η Κάκια Αναλυτή.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές

## Εξωτερικοί σύνδεσμοι
*
*Κάκια Αναλυτή (φιλμογραφία) στο Filmy: Cine DataBase

Κατηγορία:Ηθοποιοί-επέκταση
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 07/2012
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Απόφοιτοι του Ωδείου Αθηνών
Δεξαμενός

Στην ελληνική μυθολογία με το όνομα **Δεξαμενός** είναι γνωστά τα παρακάτω τρία πρόσωπα:

::1. Βασιλιάς του Αχαϊκού Ώλενου, ο Δεξαμενός φιλοξένησε τον Ηρακλή, ο οποίος σκότωσε τον κένταυρο Ευρυτίωνα, που είχε απαγάγει την κόρη του Δεξαμενού Μνησιμάχη. Κατά μία εκδοχή κόρη του ήταν και η Διηάνειρα, γυναίκα του Ηρακλή. Επίσης κόρες του Δεξαμενού ήταν και οι δίδυμες Θηρονίκη και Θηραιφόνη, που είχαν παντρευτεί τους Ηλείους βασιλιάδες Αγασθένη ή Κτεάτη και Εύρυτο αντίστοιχα. 
::2. Γιος του Ηρακλή και πατέρας του Άμβρακα, βασιλιά της *Αμβρακίας χώρας*.
::3. Γιος του Μεσόλου και της Αμβρακίας από τον οποίο ένα μέρος της Αμβρακίας χώρας ονομάστηκε *Δεξαμεναί*.

## Αναφορές


Κατηγορία:Ηρακλείδες
Κατηγορία:Μυθικοί βασιλείς της Αχαΐας
More Pink: The B-Sides

**More Pink: The B-Sides** ονομάστηκε μια συλλογή B-Sides μουσικών κομματιών που κυκλοφόρησε η Αμερικανίδα τραγουδίστρια και τραγουδοποιός Τόρι Έιμος το 1994. Στην πραγματικότητα πρόκειται για το δεύτερο δίσκο ενός διπλού άλμπουμ που κυκλοφόρησε αποκλειστικά στην Αυστραλία και τη Νέα Ζηλανδία. Ο πρώτος δίσκος δεν είναι άλλος από το «Under the Pink», όπως αυτό κυκλοφόρησε στον υπόλοιπο κόσμο. Το σετ κυκλοφόρησε στις 14 Νοεμβρίου 1994 συμπίπτοντας με τις συναυλίες της Έιμος στις δύο χώρες. Γενικά μπορεί να θεωρηθεί παραλλαγή των κυκλοφοριών του «Under the Pink» καθώς δεν εμφανίστηκαν ποτέ χωριστά στα ράφια των καταστημάτων, και πρόκειται πλέον συλλεκτικό και σχετικά σπάνιο. Η καλλιτέχνιδα δεν κυκλοφόρησε άλλη συλλογή από B-sides μέχρι το 2006, οπότε και παρουσιάστηκε το «A Piano: The Collection».

Το άλμπουμ αυτό έφτασε να τιμολογηθεί άνω των εκατό δολαρίων κατά τη μεγάλη ακμή της Έιμος. Παρόλο που η ζήτηση για συλλεκτικά της είδη εξασθένησε μέχρι το 2006, είναι ένα από τα λίγα συλλεκτικά αντικείμενα της Έιμος που έλαβε υψηλή τιμή, που παραμένει γύρω στα 60 δολάρια και παραπάνω. Έχει τυπωθεί σε πολύ περιορισμένο αριθμό αντιτύπων.

## Τα Μουσικά Κομμάτια
Όλα τα τραγούδια γράφτηκαν και ερμηνεύτηκαν από την Τόρι Έιμος, με εξαίρεση το #1 που είναι της Τζόνι Μίτσελ και το #11 που είναι παραδοσιακό τραγούδι.

## Υποδοχή
Το διπλό άλμπουμ μπήκε στα αυστραλιανά τσαρτ της ARIA την εβδομάδα που ακολουθούσε την 11η Δεκεμβρίου 1994, φτάνοντας στην 44η θέση και μένοντας στο τσαρτ για έξι εβδομάδες. Ωστόσο μπήκε ως επανέκδοση του «Under the Pink» με τις 6 αυτές εβδομάδες να προστίθενται στη συνολική παραμονή εκείνου του άλμπουμ για 21 εβδομάδες.

## Εξωτερικοί Σύνδεσμοι
* Επίσημη ιστοσελίδα toriamos.com

Κατηγορία:Δισκογραφία της Tori Amos
Κατηγορία:Άλμπουμ του 1994
Συνθήκη Συγχώνευσης

Η **Συνθήκη Συγχώνευσης** ήταν μια συνθήκη που υπογράφηκε στις Βρυξέλλες στις 8 Απριλίου του 1965 και τέθηκε σε ισχύ την 1 Ιουλίου του 1967. Με τη συνθήκη αυτήν συγχωνεύτηκαν ορισμένα όργανα των τριών τότε Ευρωπαϊκών Κοινοτήτων (Ευρωπαϊκή Κοινότητα Άνθρακα και Χάλυβα, ΕΟΚ και Ευρωπαϊκή Κοινότητα Ατομικής Ενέργειας). Ιδρύθηκε έτσι μια κοινή Επιτροπή (η γνωστή *«Κομισιόν»*) και για τις τρεις Κοινότητες και ένα κοινό Συμβούλιο των Ευρωπαϊκών Κοινοτήτων με κοινό προϋπολογισμό. Η κοινή ονομασία «Ευρωπαϊκές Κοινότητες» θεωρείται ότι έχει την αφετηρία της σε αυτήν τη συνθήκη. Η επίσημη ονομασία της ήταν «Συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων».

Καταργήθηκε από την Συνθήκη του Άμστερνταμ η οποία και την αντικατέστησε.

## Αναφορές



## Εξωτερικοί σύνδεσμοι

*Συνθήκη Συγχώνευσης CVCE

Βρυξελλών
Άγγελος Πλέσσας

Ο **Άγγελος Πλέσσας** (1974) είναι Έλληνας εικαστικός καλλιτέχνης, ζει και εργάζεται κυρίως στην Αθήνα.

Το έργο του επικεντρώνεται στη δικτύωση της ψηφιακής μας ζωής και της ζωής μας εκτός δικτύου, με τρόπους που μας κάνουν να κατανοήσουμε τις δύο καταστάσεις. Οι δραστηριότητες του Πλέσσα περιλαμβάνουν περφόρμανς και artist residencies, ανεξάρτητες εκδόσεις και διαδραστικές ιστοσελίδες, γλυπτική και online εκδηλώσεις και εκπαιδευτικες δραστηριοτήτες. Απο το 2012 μέχρι 2017 έχει οργανώσει ετήσιες συγκεντρώσεις διάρκειας μίας εβδομάδας με τίτλο "Αιώνια Διαδικτυακής Αδελφότητα" και πιο πρόσφατα το "Πρωτόκολλο Πειραματικής Εκπαίδευσης". 

Ο Άγγελος Πλέσσας  έχει εκθέσει την δουλειά του σε εκθέσεις, μουσεία, ιδρύματα και γκαλερί όπως την Documenta 14, το μουσείο *Jeu de Paume* στο Παρίσι, το The Museum of Contemporary Art (MCA) Chicago, το Εθνικό Μουσείο Σύγχρονης Τέχνης στην Αθήνα, το Berkeley Art Museum,  το ίδρυμα *Δέστε*, έχει συμμετάσχει στην 2η και 3η Μπιενάλε Αθηνών, της Θεσσαλονίκης, της Βαλένθια, των Τιράνων και σε πολλές άλλες εκθέσεις ανά τον κόσμο. 

Από το 2012 επιμελείται και οργανώνει την Αιώνια Ιντερνετική Αδελφότητα ετησίως σε διάφορα μέρη του κόσμου όπως την Ελλάδα, το Μεξικό, το Ισραήλ/Παλαιστίνη, στο ιστορικό κάστρο Μαλασπίνα, στην Σιγκίρια της Σρι Λάνκας και το 2017 έξω από το Κάσελ της Γερμανίας. 

To 2008  απέκτησε το βραβείο για την υποτροφία *Rhizome* του *New Museum* της Νέας Υόρκης και είναι υπότροφος Fulbight . To 2015 απέκτησε το βραβείο του Ιδρύματος Δέστε μετά από αξιολόγηση του έργου του από σημαντική διεθνή επιτροπή. 

## Παραπομπές


## Εξωτερικοί σύνδεσμοι
*Προσωπική σελίδα
*Ιστολόγιο
*Το ίδρυμα Άντζελο
*σελίδα στο μουσείο Jeu de Paume
*σχετικό άρθρο στο ArtDaily.org 
*σελίδα στο Rhizome.org
*σελίδα στο Εθνικό Μουσείο Σύγχρονης Τέχνης
*συνέντευξη στη Ναυτεμπορική
*σχετικό άρθρο στο ΕλCulture.gr
*σχετικό άρθρο στον Ελεύθερο Τύπο 
*σχετικό άρθρο στην  Liberation
* ιστοσελίδα Αιώνια Ιντερνετική Αδελφότητα
* σχετικό άρθρο στο Αθηνόραμα
* σχετικό άρθρο στην Καθημερινή

Κατηγορία:Έλληνες καλλιτέχνες
Heinkel He 280

Το **He 280** υπήρξε το δεύτερο μόλις αεριωθούμενο αεροσκάφος της ιστορίας, και το πρώτο πολεμικό αεριωθούμενο στον κόσμο, το πρώτο δικινητήριο και το πρώτο που δεν ήταν απλά ένα πειραματικό πρωτότυπο. Δημιούργημα της *Ernst Heinkel AG*, ήταν αποτέλεσμα του ενδιαφέροντος της εταιρίας για τις υψηλές ταχύτητες πτήσης και βασίστηκε στις εμπειρίες από την ανάπτυξη του πρωτότυπου αεριωθουμένου He 178.

## Σχεδίαση και ανάπτυξη
Η εταιρία προχώρησε στην ανάπτυξη του *He 280* με δική της πρωτοβουλία μετά την ενθουσιώδη επιτυχία του προγράμματος He 178, αλλά για κακή τύχη του αεροσκάφος, αυτό εμφανίστηκε σε μια περίοδο που η ηγεσία του τρίτου Ράιχ δεν ενδιαφέρονταν για τίποτε άλλο εκτός από προϊόντα που θα συνέβαλαν στον Κεραυνοβόλο Πόλεμο και ένα μη-άμεσα αξιοποιήσιμο πρωτοποριακό αεροσκάφος σαν αυτό, χωρίς καμία θέση στο δόγμα του Blitzkrieg αντιμετωπίστηκε με αδιαφορία, παρά τις πρωτοφανείς του αρετές.

Το αρχικό πρωτότυπο ξεκίνησε να αναπτύσσεται σαν **He 180** στα τέλη του 1939 και ολοκληρώθηκε σαν **He 280 V1**, το Σεπτέμβριο του 1940 και οι κινητήρες *Heinkel HeS 8* που προορίζονταν να χρησιμοποιήσει αντιμετώπιζαν προβλήματα και έτσι στις 11 Σεπτεμβρίου πέταξε δοκιμαστικά σαν ρυμουλκούμενο ανεμόπτερο. Στις 2 Απριλίου 1941 έγινε η πρώτη πτήση με φυγοκεντρικούς κινητήρες *HeS 8A*, ώσεως 585 Kg. Μα η ηγεσία της Luftwaffe προτίμησε να αφήσει αυτή την ιστορική ευκαιρία να προσπεράσει. Έλλειψη χρηματοδότησης δεν επέτρεψε την επίλυση των προβλημάτων και τα εμπόδια για την τελειοποίηση ενός αεριωθουμένου καταδιωκτικού δεν έμελε να ξεπεραστούν έγκαιρα.

Στα 1942 ένας νέος κινητήρας, ο *Heinkel HeS 30*, με πιο αξιόπιστα χαρακτηριστικά εμφανίστηκε προσωρινά σαν αντικαταστάτης του HeS 8. Εξετάστηκε ακόμα και ο κινητήρας *Argus As 014*, διάσημος για τη χρήση του από τις «Ιπτάμενες βόμβες» V-1. Τελικά, το τρίτο πρωτότυπο πέταξε και πάλι με HeS 8. 

Τελικά εννέα πρωτότυπα αεριωθούμενα κατασκευάστηκαν αλλά χωρίς να κινήσουν το ενδιαφέρον. Σε μια εικονική αερομαχία στις 22 Δεκεμβρίου του 1943 ανάμεσα σε ένα Heinkel He 280 και ένα Fw190, το αεριωθούμενο νίκησε εύκολα το κορυφαίο Γερμανικό καταδιωκτικό. Τελικά η Γερμανική ηγεσία αντιλήφθη την αξία των αεροσκαφών αυτών, πολύτιμος χρόνιος είχε ήδη χαθεί ενώ τεχνικοί και πολιτικοί λόγοι οδήγησαν τελικά στην επιλογή του Messerschmitt Me 262 ως του πρώτου καταδιωκτικού αεριωθουμένου μαζικής παραγωγής.

Ο προβλεπόμενος οπλισμός αυτού του εξαιρετικής ταχύτητας και ευελιξίας αεροσκάφους θα ήταν τρία πυροβόλα MG των 20 mm, ενώ το He 280B θα έφερε έξι παρόμοια πυροβόλα και βόμβες συνολικού βάρους 500 Kg. Το V6 ζύγιζε άδειο 3.350 Kg και γεμάτο 5.200 Kg. Είχε ταχύτητα 817 Km/h και 615 Km εμβέλεια.

## Δείτε επίσης

### Παρόμοια αεροσκάφη
* Messerschmitt Me 262
* Gloster Meteor
* P-59 Airacomet
* Caproni Campini N.1

### Κατάλογοι
* Κατάλογος μαχητικών αεροσκαφών

## Πηγές
;Βιβλιογραφία
* Tony Wood / Bill Gunston “Hitler’s Luftwaffe”. Salamander House. ISBN 0-86101-005-1

;Σημειώσεις


## Εξωτερικοί σύνδεσμοι
* 

He 280
He 280
Κατηγορία:Μαχητικά αεροσκάφη
Κατηγορία:Αεριωθούμενα στρατιωτικά αεροσκάφη
Ντούνια Βέιζοβιτς

Η **Ντούνια Βέιζοβιτς** (*Dunja Vejzovič*) είναι φημισμένη υψίφωνος της όπερας.
## Βιογραφία
Γεννήθηκε στο Ζάγκρεμπ της Κροατίας στις 20 Οκτωβρίου 1943. 
Άρχισε τη σταδιοδρομία της με το εθνικό θέατρο του Ζάγκρεμπ.
Μετά από τις περαιτέρω μελέτες στη Στουτγάρδη, έγινε μέλος της όπερας της Νυρεμβέργης, όπου και εμφανίστηκε στους ρόλους της Κάρμεν, της Αφροδίτης, της Azucena, της Amneris και της Δαλιδά.
Η διεθνής σταδιοδρομία της άρχισε το 1978 στο Φεστιβάλ του Μπαϊρόιτ, όπου για τρία καλοκαίρια υποδύθηκε την Κούντρυ στην όπερα Πάρσιφαλ.
Στις 9 Οκτωβρίου 1978 έκανε την πρώτη της εμφάνιση στην Μετροπόλιταν Όπερα, ως Αφροδίτη μαζί με τον Jess Thomas.

Το 1980 και 1981 ο Χέρμπερτ φον Κάραγιαν την προσέλαβε για να εμφανιστεί στην όπερα Πάρσιφαλ στο φεστιβάλ του Σάλτζμπουργκ, όπου και είχε μεγάλη επιτυχία.
Το 1984, υποδύθηκε την Όρτρουντ στην όπερα Λόενγκριν, επίσης στο ίδιο φεστιβάλ.
Σε συνεργασία με τον Ρόμπερτ Γουίλσον ερμήνευσε τους ρόλους της Αλτσέστε και της Κούντρυ.

## Ενδεικτική Δισκογραφία
* Wagner: *[[Πάρσιφαλ (όπερα)|Parsifal]]* (Hofmann; Karajan, 1979-80) Deutsche Grammophon
* Wagner: *[[Λόενγκριν (όπερα)|Lohengrin]]* (Tomowa-Sintow, Kollo; Karajan, 1976-81) EMI
* Wagner: *[[Ο Ιπτάμενος Ολλανδός (όπερα)|Der fliegende Holländer]]* (Hofmann, van Dam; Karajan, 1981-83) EMI
* Mercadante: *La vestale* (Cecchele; Sutej, 1987) [live] Bongiovanni
* Berlioz: *La mort de Cléopâtre* (Eschenbach, 1988) Supraphon

## Ενδεικτική Βιντεογραφία
* Puccini: *Suor Angelica* (Plowright; Gavazzeni, Bussotti, 1983) [live] Kultur
* Wagner: *Lohengrin* (Studer, Domingo; Abbado, Weber, 1990) [live] Image Entertainment

## Παραπομπές


Κατηγορία:Υψίφωνοι
Κατηγορία:Κροάτες τραγουδιστές όπερας
Κατηγορία:Κροάτες καλλιτέχνες
Κατηγορία:Γιουγκοσλάβοι τραγουδιστές
Tori Amos: iTunes Essentials

** iTunes Essentials** ονομάζεται μια συλλογή 45 μουσικών κομματιών της Αμερικανίδας τραγουδοποιού και ερμηνεύτριας Τόρι Έιμος, που κυκλοφόρησε μέσω του ηλεκτρονικού καταστήματος iTunes το καλοκαίρι του 2005. Τα τραγούδια διακρίνονται από μια ποικιλία στο ύφος εφόσον ανήκουν στην ευρεία περίοδο 1992 – 2005 και λειτουργούν σαν ένα είδος εισαγωγής για ακροατές που δεν γνωρίζουν την καλλιτέχνιδα. Είναι χωρισμένα σε τρεις αυτόνομα προσβάσιμες ομάδες.

## Τα μουσικά κομμάτια

### The Basics

 
### Next Steps

 

### Deep Cuts

## Πηγές
* Όλες οι πληροφορίες ελήφθησαν από τα άρθρα της αγγλόφωνης Wikipedia για την καλλιτέχνιδα και το άλμπουμ.

## Εξωτερικοί Σύνδεσμοι
* Επίσημη ιστοσελίδα toriamos.com
* Στίχοι διάφορων κομματιών. (Αποτελούν πνευματική ιδιοκτησία του δημιουργού τους.)
* Ιστοσελίδα της Apple για τα iTunes.

iTunes Essentials
iTunes Essentials
Λεύκιππος (αποσαφήνιση)

Με το όνομα **Λεύκιππος** ήταν γνωστοί εννέα αρχαίοι Έλληνες ή μυθολογικά πρόσωπα .

::**1**. Λεύκιππος, ήταν Έλληνας φιλόσοφος του 5ου αι. π.Χ. από τα Άβδηρα, εισηγητής της ατομικής θεωρίας, δάσκαλος του Δημόκριτου. Διατύπωσε πρώτος την υπόθεση ότι η ύλη αποτελείται από άτομα.
::**2**. Γιος του Ευρύπυλου και της Στερόπης αδελφός του Λυκάονα. 
::**3**. Λεύκιππος ο Κορίνθιος, Βασιλιάς της Σικυώνας
::**4**. Λεύκιππος ο Κάρας, Ήρωας από την Καρία γιος του Ξανθίου απόγονος του Βελλεροφόντη ιδρυτής των πόλεων Μαγνησία και Κριτιναία.
::**5**. Λεύκιππος ο Μεταποντινός: Αρχηγός των αποίκων που εγκαταστάθηκαν στο Μεταπόντιο
::**6**. Γιος του *Λάμπρου* και της Γαλάτειας από τη Φαιστό ,ο Λεύκιππος γεννήθηκε γυναίκα αλλά η μητέρα του ήθελε αγόρι και τον έντυνε με αντρικά ρούχα, η Λητώ τότε τον μεταμόρφωσε σε άντρα.
::**7**. Λεύκιππος, Βασιλιάς της Μεσσηνίας, γιος του Περιήρη και της Γοργοφόνης, πατέρας των Λευκιππίδων. 
::**8**. Λεύκιππος (γιος του Ηρακλή): Γιος της Θεσπιάδας Ευρυτέλης και του Ηρακλή.
::**9**. Γιος του Οινόμαου βασιλιά της Πίσας στην Ηλεία. Ο Λεύκιππος αγάπησε μια κοπέλα την Δάφνη την οποία όμως αγαπούσε και ο θεός Απόλλων. Ο Λεύκιπος για να είναι κοντά της ντύθηκε γυναίκα και μπήκε στην παρέα της. Για να απαλλαγεί ο Απόλλωνας από αυτόν έβαλε κάποια μέρα τη Δάφνη με τις φίλες της να κάνουν μπάνιο στα νερά του Λάδωνα αλλά ο Λεύκιππος αρνούνταν, τότε οι κοπέλες τον άρπαξαν και τον τράβηξαν στα νερά και ανακάλυψαν ότι είναι άντρας, εξαγριωμένες τον σκότωσαν .
::
## Πηγές


Κατηγορία:Μυθικοί βασιλείς της Σικυώνας
Κατηγορία:Ηρακλείδες
Κατηγορία:Μυθικοί βασιλείς της Μεσσηνίας
Αργουζίνος

Ο Αργουζίνος ήταν ναυτικός βαθμός, υπαξιωματικού, στις γαλέρες υπεύθυνος του λεγόμενου "τσούρμου" (=πληρώματος), περίπου αντίστοιχος με τον σημερινό ναύκληρο. 

Όταν οι γαλέρες "βόγγαραν", δηλαδή έπλεαν "πρόσω" κωπηλατούμενες, ο αργουζίνος ήταν ο αρμόδιος να δίνει τον χρόνο της ρυθμικής (ταυτόχρονης) κωπηλασίας, είτε δια "ζώσης φωνής", είτε με σφυρίκτρα, είτε με οποιοδήποτε ακουστικό μέσο. Επίσης όταν ο εχθρός ήταν πολύ κοντα και απαιτούνταν πολύ γρήγορες κινήσεις και συγχρονισμένες, ο αργουζίνος φρόντιζε αφενός να κλείνει τα στόματα των ερετών (των κωπηλατών) με τεμάχια φελλού, που προσδένονταν στο πίσω μέρος του κρανίου, για να μη φεύγουν, αφετέρου να χειρίζεται πολύουρο μαστίγιο στις άκρες του οποίου φέρονταν μολυβδίδες όπου με αυτό κτυπούσε τις γυμνές ράχες των ερετών εκείνων, όταν στην εκτέλεση του ναυτικού κελεύσματος "αράνκα!" άρχιζαν να δείχνουν σημεία κόπωσης.

Για τους παραπάνω σκοπούς ο αργουζίνος είχε και βοηθούς τους λεγόμενους "σοττοαργουζίνους" που αναλάμβαναν να περνούν τους φελλούς στα στόματα των ερετών για να μην ακούγονται οι φωνές τους από τους πόνους, ένεκα των μαστιγώσεων.

Κατηγορία:Ναυτική ιστορία
Κατάλογος Ρωμαίων Αυτοκρατόρων

Οι Ρωμαίοι αυτοκράτορες ήταν άνδρες που κυβερνούσαν τη Ρωμαϊκή αυτοκρατορία και ασκούσαν εξουσία πάνω στους πολίτες της και το στρατό. Ο παρών κατάλογος Ρωμαίων Αυτοκρατόρων περιλαμβάνει τους αυτοκράτορες από το 27 π.Χ. (τον Καίσαρα Αύγουστο) μέχρι και τον Ρωμύλο Αυγουστύλο, το 476 μ.Χ. Η φυσική συνέχειά του, σε χωριστό άρθρο, είναι ο κατάλογος των αυτοκρατόρων της Ανατολικής Ρωμαϊκής (Βυζαντινής) αυτοκρατορίας.
[μικρογραφία|δεξιά|150 px|[Μάρκος Αυρήλιος, ο αυτοκράτορας-φιλόσοφος]]

Μερικοί ιστορικοί θεωρούν τον Ιούλιο Νέπωτα, ο οποίος κυβέρνησε στη Δαλματία μέχρι που δολοφονήθηκε το 480 μ.Χ., ως τον τελευταίο νόμιμο αυτοκράτορα της Δυτικής Ρωμαϊκής Αυτοκρατορίας.

## [[Ηγεμονία (Ρωμαϊκή Αυτοκρατορία)|Ηγεμονία]]

### [[Δυναστεία των Ιουλίων και Κλαυδίων]]

### [[Έτος των Τεσσάρων Αυτοκρατόρων]]

### [[Δυναστεία των Φλαβίων]]

### [[Δυναστεία των Αντωνίνων]]

### [[Έτος των Πέντε Αυτοκρατόρων]]

### [[Δυναστεία των Σεβήρων]]

## Η κρίση του τρίτου αιώνα μ.Χ.

### [[Αυτοκράτορες των στρατώνων|Στρατιωτικοί Αυτοκράτορες]] την εποχή της κρίσης του τρίτου αιώνα μ.Χ. - [[Έτος των Έξι Αυτοκρατόρων]]

### Λοιποί [[Αυτοκράτορες των στρατώνων|Στρατιωτικοί Αυτοκράτορες]] την εποχή της κρίσης του 3ου αι. μ.Χ.

### [[Ιλλυροί Αυτοκράτορες]]

## [[Δεσποτεία (Ρωμαϊκή Αυτοκρατορία)|Δεσποτεία]]

### [[Τετραρχία]]

### [[Δυναστεία του Κωνσταντίνου]]

### [[Εκτός δυναστείας]]

### [[Δυναστεία του Βαλεντινιανού]]

### [[Δυναστεία του Θεοδοσίου]] - Ανατολική Ρωμαϊκή Αυτοκρατορία

### [[Δυναστεία του Θεοδοσίου]] - Δυτική Ρωμαϊκή Αυτοκρατορία

### Οι [[τελευταίοι αυτοκράτορες της Δυτικής Ρωμαϊκής Αυτοκρατορίας]]

:*Συνέχεια στον [[Κατάλογος Βυζαντινών αυτοκρατόρων|Κατάλογο Βυζαντινών αυτοκρατόρων]]*

## Παραπομπές


## Δείτε επίσης
* Ρωμαϊκή Αυτοκρατορία
* Κατάλογος των αυτοκρατόρων του Βυζαντίου

## Εξωτερικοί σύνδεσμοι

* http://www.roman-emperors.org/ 

*
Ρωμαιοι αυτοκρατορες
Τρεις Πυλώνες της Ευρωπαϊκής Ένωσης

Η Συνθήκη του Μάαστριχτ που ίδρυσε την Ευρωπαϊκή Ένωση χώρισε τις πολιτικές της σε τρεις βασικές κατηγορίες, τους λεγόμενους **Τρεις Πυλώνες**. Με την επικύρωση της Συνθήκης της Λισαβόνας το 2009, η Ευρωπαϊκή Κοινότητα και οι λοιποί πυλώνες καταργήθηκαν και απορροφήθηκαν πλήρως απο την Ευρωπαϊκή Ένωση. Ωστόσο, διατηρούνται οι σχετικές διαδικασίες στον τομέα της Κοινής Εξωτερικής Πολιτικής και Πολιτικής Ασφάλειας (ΚΕΠΠΑ), συμπεριλαμβανομένης της αμυντικής πολιτικής.

## Οι τρεις πυλώνες
Η κοινοτική ορολογία αναφερόμενη στους τρεις πυλώνες της Ευρωπαϊκής Ένωσης εννοεί τις τρεις κατηγορίες τομέων πολιτικής στους οποίους παρεμβαίνει σε διαφορετικό βαθμό και με διαφορετικούς τρόπους η Ένωση:

Οι τρεις αυτοί πυλώνες λειτουργούν σύμφωνα με διαφορετικές διαδικασίες λήψης αποφάσεων: κοινοτική διαδικασία για τον πρώτο πυλώνα και διακυβερνητική διαδικασία για τους άλλους δύο. Συνεπώς, στο πλαίσιο του πρώτου πυλώνα, μόνον η Επιτροπή μπορεί να υποβάλλει προτάσεις στο Ευρωπαϊκό Κοινοβούλιο και το Συμβούλιο και η ειδική πλειοψηφία αρκεί για την έγκριση των πράξεων στο Συμβούλιο. Στο πλαίσιο του δεύτερου και του τρίτου πυλώνα, το εν λόγω δικαίωμα πρωτοβουλίας μοιράζεται μεταξύ της Επιτροπής και των κρατών μελών και γενικά απαιτείται ομοφωνία στο Συμβούλιο.

## Συνθήκες

## Δείτε επίσης
*Ευρωπαϊκή Ένωση
*Συνθήκη της Λισαβόνας

## Παραπομπές


## Εξωτερικοί σύνδεσμοι

*Οι Τρεις Πυλώνες της Ευρωπαϊκής Ένωσης CVCE
*https://web.archive.org/web/20060927143725/http://paginas.pavconhecimento.pt/pessoais/dw/Mario%5FZanatti/

Κατηγορία:Πολιτικές της Ευρωπαϊκής Ένωσης
Κλείτωρ (βασιλιάς)

Ο **Κλείτωρ** ήταν μυθολογικό πρόσωπο, 5ος βασιλιάς της αρχαίας Αρκαδίας.

Ήταν ο μοναδικός γιος του Αζάνα απόγονος του Λυκάονα του Αρκάδα και του Πελασγού, 5ος μυθικός βασιλιάς της αρχαίας Αρκαδίας. Διαδέχτηκε τον πατέρα του και μετά τον θάνατο του διοργάνωσε προς τιμή του ταφικούς αγώνες και ίδρυσε την πόλη - κράτος του Κλείτωρα, στην οποία έδωσε και το όνομα του μεταφέροντας εκεί την πρωτεύουσα του βασιλείου του. Ο Κλείτωρ αναφέρεται από τον Παυσανία ως ο δυνατότερος όλων των βασιλέων. Διάδοχός του ήταν ο εξάδελφός του Αίπυτος, γιατί ο Κλείτωρ δεν είχε κάνει απογόνους.

## Πηγές


Κατηγορία:Κλείτωρ
Κατηγορία:Αρκαδική Αζανία
Κατηγορία:Επώνυμοι ήρωες της ελληνικής μυθολογίας
Κατηγορία:Μυθικοί βασιλείς της Αρκαδίας
Αζάνας

Ο **Αζάνας** ή Αζάν (*Ἀζᾶν*) ήταν ο 4ος μυθικός βασιλιάς της Αρκαδίας.

Ήταν γιος του Αρκάδα γενάρχη των Αρκάδων, εγγονός του Νύκτιμου,  απόγονος του Πελασγού και του Λυκάονα ονοματοδότης και γενάρχης της αρκαδικής φυλής των *Αζάνων*.  Μητέρα του ήταν η Νύμφη Ερατώ, αδέλφια του ο Έλατος, ο Αφείδας της Αρκαδίας και ο Αυτόλαος, και γιος του και διάδοχος ο Κλείτωρ. Ο Αζάνας ίδρυσε την πόλη Λυκόσουρα και την έκανε πρωτεύουσα του βασιλείου του. Όταν πέθανε ο γιος του Κλείτωρ διοργάνωσε προς τιμή του ταφικούς αγώνες.

## Πηγές


Αζανας
Αζανας
Αζανας
Νύκτιμος

Ο **Νύκτιμος** ήταν ο 2ος μυθικός βασιλιάς της Αρκαδίας.

Ήταν ο μεγαλύτερος γιος του Λυκάονα , εγγονός του Πελασγού.  Όταν ήταν βασιλιάς ο Νύκτιμος ο αδελφός του Οίνωτρος του ζήτησε χρήματα και άντρες για να πάει να κτίσει αποικία στην Ιταλία , ο Νύκτιμος τον βοήθησε και ο Οίνωτρος έγινε βασιλιάς της *Οινωτρίας χώρας* στην Ιταλία και σύμφωνα με τον Παυσανία ήταν η πρώτη αποστολή ελλήνων για την δημιουργία αποικίας σε βαρβαρική χώρα.. Τον διαδέχτηκε ο γιος του Αρκάς ονοματοδότης των Αρκάδων.

Σύμφωνα με τον Απολλόδωρο κάποτε ο Δίας ντύθηκε με φτωχικά ρούχα και επισκέφτηκε το παλάτι του Λυκάονα , εκεί ο Λυκάονας και οι γιοί του παρέθεσαν γεύμα στον ξένο , μην ξέροντας ποιος είναι πραγματικά, έχοντας ανακατέψει το κρέας των ζώων με ενός παιδιού που είχαν θυσιάσει, ο Δίας αηδιασμένος ανέτρεψε το τραπέζι και σκότωσε με κεραυνούς τον Λυκάονα και τους γιους του, από την οργή του θεού επέζησε μόνο ο Νύκτιμος γιατί η Γαία του έπιασε το χέρι. Η ασέβεια αυτή ήταν και η αιτία του Κατακλυσμού του Δευκαλίωνα η οποία έγινε κατά την βασιλεία του Νύκτιμου

## Πηγές


Κατηγορία:Λυκάων
Κατηγορία:Μυθικοί βασιλείς της Αρκαδίας
Ιππόθους

Στην ελληνική μυθολογία με το όνομα **Ιππόθους** ή **Ιππόθοος** (ασυναίρετη μορφή) είναι κυρίως γνωστός ο 11ος μυθικός βασιλιάς της Αρκαδίας.

## Ιστορικά στοιχεία
Ανέβηκε στον θρόνο όταν ο προηγούμενος βασιλιάς, ο Αγαπήνορας, όταν γύριζε από την Τροία έχοντας οδηγήσει τους Αρκάδες στον τρωικό πόλεμο, μετά από μεγάλη θαλασσοταραχή έφτασε στην Κύπρο και εγκαταστάθηκε μόνιμα εκεί. Γιος και διάδοχός του ήταν ο Αίπυτος.

## Άλλα πρόσωπα
Επίσης, με το ίδιο όνομα αναφέρονται και τα παρακάτω έξι πρόσωπα της ελληνικής μυθολογίας:

* Γιος του Λήθου και εγγονός του Πελασγού, που ηγήθηκε του εκστρατευτικού σώματος των Πελασγών (από τη Λάρισα) στον Τρωικό Πόλεμο μαζί με τον αδελφό του Πύλαιο, και σκοτώθηκε από τον Αίαντα.
* Γιος της Νέαιρας, θυγατέρας του Αυτολύκου. Αυτός ο Ιππόθους σκοτώθηκε από τον Τήλεφο, ο οποίος ήταν πρώτος του εξάδελφος (αφού ήταν γιος της Αύγης, αδελφής της Νέαιρας).
* Γιος του θεού Ποσειδώνα και της Αλόπης, κόρης του Κερκύονα. Καθώς ήταν νόθος, όταν ανακαλύφθηκε εγκαταλείφθηκε στα βουνά και τον θήλασαν ζώα, ενώ η μητέρα του εκτελέστηκε. Μετά τη θανάτωση του Κερκύονα από τον Θησέα, ο Ιπποθόων, μεγάλος πια και γνωρίζοντας την καταγωγή του, του ζήτησε το βασίλειο του παππού του. Ο Θησέας, που γνώριζε πως ο Ιπποθόων ήταν γιος του Ποσειδώνα, δέχθηκε, καθώς και ο ίδιος κατά μία εκδοχή ήταν γιος του θεού της θάλασσας. Αυτός ο Ιππόθους είναι γνωστότερος ως Ιπποθόοντας (βλ.λ.).
* Ο ένας από τους 50 γιους του Αιγύπτου. Ο Ιππόθοος πήρε ως σύζυγό του τη Δαναΐδα Γόργη, η οποία τον δολοφόνησε την πρώτη νύχτα του γάμου, όπως έπραξαν και οι 48 από τις αδελφές της.
* Ο ένας από τους γιους του Ιπποκόοντα. Τον σκότωσε, μαζί με τον πατέρα του και τα 11 αδέλφια του, ο Ηρακλής.
* Γιος του Πριάμου.

## Παραπομπές


Ιπποθους
Κατηγορία:Μυθικοί βασιλείς της Αρκαδίας
Κατηγορία:Τρώες
Κατηγορία:Παιδιά του Ποσειδώνα
Κατάλογος πόλεων της Ευρωπαϊκής Ένωσης ανά πληθυσμό

Αυτός ο κατάλογος αναφέρει τις ενημερωμένες απογραφές που αφορούν τις **μεγαλύτερες σε πληθυσμό πόλεις της [[Ευρωπαϊκή Ένωση|Ευρωπαϊκής Ένωσης]]**. Οι πληροφορίες συλλέγονται από διάφορους εθνικούς και τοπικούς οργανισμούς, καθώς η Eurostat δεν κάνει απογραφή κατοίκων. Πρώτη πόλη σε πληθυσμό είναι το Βερολίνο.

## Οι μεγαλύτερες σε πληθυσμό πόλεις της Ευρωπαϊκής Ένωσης
Οι πόλεις με **έντονο** χρώμα, είναι οι πρωτεύουσες της κάθε χώρας.

## Παραπομπές


Κατηγορία:Κατάλογοι που αφορούν την Ευρωπαϊκή Ένωση
Κατηγορία:Γεωγραφία της Ευρωπαϊκής Ένωσης
Αίπυτος

Με το όνομα **Αίπυτος** είναι γνωστοί τρεις μυθικοί βασιλιάδες, δύο της αρχαίας Αρκαδίας και ένας της Αρχαίας Μεσσηνίας.

1.Ο **Αίπυτος ο Ελάτου** ήταν ο 6ος βασιλιάς της αρχαίας Αρκαδίας. Ήταν γιος του Έλατου, εγγονός του Αζάνα, απόγονος του Πελασγού και του Λυκάονα. Αδέλφια του ήταν ο Περέας, ο Κυλλήνας ονοματοδότης του όρους Κυλλήνη, ο Ισχύνος και ο Στύμφαλος, ονοματοδότης της Στυμφαλίας. Ο Αίπυτος πέθανε από το δάγκωμα φιδιού. Το όνομα αυτού του φιδιού ήταν *Σηψ* και όπως αναφέρει ο Παυσανίας όταν πέρασε από εκεί είδε τον τάφο του Διαδέχτηκε στον Αρκαδικό θρόνο τον ξάδελφο του Κλείτωρα αφού δεν είχε απογόνους. Γιος του ήταν ο Άλεος ο οποίος και τον διαδέχτηκε  . Σύμφωνα με τον Πίνδαρο ο Αίπυτος είχε το παλάτι του δίπλα στον Αλφειό και φιλοξένησε την Πιτάνη μέχρι να γεννήσει την Ευάνθη τον καρπό του παράνομου ερωτά της με τον Ποσειδώνα. Όπως μας πληροφορεί ο Παυσανίας ο τάφος του ήταν στο όρος Κυλλήνη . 

2.Ο **Αίπυτος ο Ιππόθους** ήταν ο 12ος βασιλιάς της αρχαίας Αρκαδίας. Ήταν γιος και διάδοχος του Ιππόθους και γιος του ήταν ο Κύψελος ο οποίος τον διαδέχτηκε . Σύμφωνα με τον Παυσανία ο Αίπυτος επισκέφτηκε τον ναό του Ποσειδώνα στην Μαντίνεια και τόλμησε να μπει μέσα στον ναό, κάτι που επιτρεπόταν μόνο στους ιερείς και σε κανέναν άλλον θνητό. Τότε ο Αίπυτος τυφλώθηκε από το αλμυρό νερό της πηγής .

3.Ο **Αίπυτος της Μεσσηνίας** ήταν Ηρακλείδης, γιος του Κρεσφόντη και της Μερόπης, από τον οποίο προήλθε η βασιλική γενιά των **Αιπυτιδών**. Επειδή ο Κρεσφόντης, που είχε κληρωθεί ως κάτοχος της Μεσσηνίας με δόλο, κυβερνούσε με συμπάθεια προς τις λαϊκές τάξεις, οι πλούσιοι επαναστάτησαν με επικεφαλής τον Πολυφόντη και σκότωσαν αυτόν και τα παιδιά του. Μόνο ο Αίπυτος κατόρθωσε να γλιτώσει, γιατί τον είχε πάρει και τον ανέτρεφε ο παππούς του. Ο Αίπυτος αργότερα σκότωσε τον Πολυφόντη, τιμωρώντας και όσους άλλους τον είχαν βοηθήσει, και έγινε βασιλιάς της Μεσσηνίας. Κατάφερε να προσεταιρισθεί τους προύχοντες όσο και τον λαό, με διάφορες εξυπηρετήσεις και δωρεές. Μετά τον θάνατο του Αιπύτου βασίλεψε ο γιος του, ο Γλαύκος. Στους ιστορικούς χρόνους, όταν ο Επαμεινώνδας επανίδρυσε τη Μεσσήνη, ο Κρεσφόντης και ο Αίπυτος ανακηρύχθηκαν «ήρωες» της χώρας.

4.Εξάλλου, με το όνομα Αίπυτος αναφέρεται ένας γιος του Νηλέα και εγγονός του Κόδρου.

## Πηγές


Κατηγορία:Μυθικοί βασιλείς της Μεσσηνίας
Κατηγορία:Μυθικοί βασιλείς της Αρκαδίας
Έχεμος

Ο **Έχεμος** ήταν ο 9ος μυθικός βασιλιάς της αρχαίας Αρκαδίας.

Ήταν γιος του Αερόπου, εγγονός του Κηφέα, του γιου του Άλεα. Διαδέχτηκε στον θρόνο των Αρκάδων τον Λυκούργο και γιος του ήταν ο Αγαπήνορας. Διέμενε στην Τεγέα που ήταν τότε πρωτεύουσα του βασιλείου του. Παντρεύτηκε την Τιμάνδρα, κόρη της Λήδας, και απέκτησαν ένα γιο, τον Λαόδοκο. Στη συνέχεια, η Τιμάνδρα παράτησε τον Έχεμο για τον Φυλέα.

Την εποχή που βασίλεψε ο Έχεμος έγινε κάθοδος των Ηρακλείδων με αρχηγό τον Ύλλο, γιο του Ηρακλή. Οι Ηρακλείδες ακολούθησαν χρησμό του μαντείου των Δελφών και προσπάθησαν να επιστρέψουν στα πάτρια εδάφη. Ο Έχεμος κινήθηκε εναντίον τους και τους περίμενε με τον στρατό του στον Ισθμό. Εκεί, αποφάσισαν να μην αναμετρηθούν οι δύο στρατοί αλλά να μονομαχήσουν οι αρχηγοί τους. Ο Έχεμος νίκησε και σκότωσε τον Ύλλο και έτσι αναγκάστηκαν οι Ηρακλείδες να επιστρέψουν στην Αττική.

* Ο Έχεμος έδωσε το όνομά του σε ένα γένος αράχνης, της οικογένειας των γναφοσιδών.

## Παραπομπές


## Πηγές
* 

Κατηγορία:Ηρακλείδες
Κατηγορία:Μυθικοί βασιλείς της Αρκαδίας
Θεόδωρος Μουζάλων

Ο **Θεόδωρος Μουζάλων**  ήταν γόνος της γνωστής μικρασιατικής οικογενείας των Μουζαλώνων και αδελφός του Γεωργίου. Ο **Θεόδωρος**(† 1294) υπήρξε μαθητής του πατριάρχη Γρηγορίου Β΄. Υπηρέτησε τους αυτοκράτορες Μιχαήλ Η΄ και Ανδρόνικο Β΄ Παλαιολόγο από πολλές θέσεις.

Από νωρίς εντάχθηκε στις κρατικές υπηρεσίες, αρχικά στο στρατό και αργότερα στη δημόσια διοίκηση. Μετείχε σε διάφορες διπλωματικές αποστολές επί Μιχαήλ Η΄ και το 1280 του απενεμήθη το αξίωμα του *λογοθέτη*. Το 1282, αμέσως μετά το θάνατο του Μιχαήλ Η΄ Παλαιολόγου, τοποθετήθηκε από τον Ανδρόνικο Β΄ στη θέση του *Μεγάλου Λογοθέτη*. Παράλληλα κατέλαβε το αξίωμα του Μεσάζοντα, γενόμενος έτσι ο κυριότερος σύμβουλος του νέου αυτοκράτορα. Από τη θέση αυτή υπήρξε ο κυριότερος εμπνευστής της ανατροπής της φιλενωτικής πολιτικής του Μιχαήλ Η΄. Θεωρείται ο ιθύνων νους της αυτοκρατορικής πολιτικής κατά την πρώτη δεκαετία βασιλείας του Ανδρονίκου Β΄. Προς το τέλος της ζωής του παραιτήθηκε από τα αξιώματά του και αποσύρθηκε σε μοναστήρι, όπου πέθανε.

Η κόρη του Ευδοκία παντρεύτηκε τον Κωνσταντίνο Παλαιολόγο, γιο του Ανδρόνικου Β΄.

## Θεολογία
Ο Θεόδωρος Μουζάλων υπήρξε ένας από τους διαπρεπέστερους και συνεπέστερους ανθενωτικούς. Μάλιστα αναφέρεται πως κάποτε ο Μιχαήλ Η΄ διέταξε τη δημόσια μαστίγωσή του. Μετά την άνοδο του Ανδρονίκου Β΄ υποστήριξε την άνοδο του δασκάλου του Γρηγορίου Β΄ στον πατριαρχικό θρόνο και μαζί του οργάνωσε τη σύγκληση των *Συνόδων των Βλαχερνών* (1282, 1285) και Αδραμυττίου (1284). Μετείχε ενεργά στη σύνταξη των συνοδικών πράξεων καταδίκης του φιλενωτικού πατριάρχη Βέκκου και μάλιστα συνέταξε και πραγματείες *περί της εκπορεύσεως του Αγίου Πνεύματος*. Σώζεται επίσης η αλληλογραφία του με τον Πατριάρχη Γρηγόριο Β΄, εν μέρει δημοσιευθείσα από τον Σωφρόνιο Ευστρατιάδη στον Εκκλησιαστικό Φάρο, το 1908-1909.

## Παραπομπές


## Εξωτερικοί σύνδεσμοι
*Εγκυκλοπαίδεια Μείζονος Ελληνισμού

Κατηγορία:Βυζαντινοί αξιωματούχοι
Κατηγορία:Ορθόδοξοι λόγιοι
Θεοδωρος
Κατηγορία:Βυζαντινοί του 13ου αιώνα
Μάτσεϊ Μουράφσκι

μικρογραφία|Μάτσεϊ Μουράφσκι
Ο **Ματσέι Μουράφσκι** (πολωνικά: Maciej Murawski), γεννημένος στις 20 Φεβρουαρίου 1974 στο Ζιελόνα Γκούρα της Πολωνίας, είναι διεθνής επαγγελματίας ποδοσφαιριστής. Έχει ύψος 1.84, ζυγίζει 80 κιλά και αγωνίζεται στην θέση του αμυντικού μέσου.
 
Ξεκίνησε την καριέρα του από τα τμήματα υποδομής της Ζιέλονα Γκούρα προτού υπογράψει επαγγελματικό συμβόλαιο με την Πολόνια Μπίτομ. Διαδοχικά αγωνίστηκε στην Λεχ Πόζναν, την Λέγκια Βαρσοβίας (κατέκτησε το Πρωτάθλημα Πολωνίας του 2002), τη γερμανική Αρμίνια Μπίλεφελντ, τον Αρη Θεσσαλονίκης (2004/05), ενώ σήμερα αγωνίζεται στον Απόλλωνα Καλαμαριάς. Είναι διεθνής με την Εθνική Πολωνίας (ντεμπούτο στις 18 Αυγούστου 1998 κατά του Ισραήλ) και αγωνίστηκε στο Μουντιάλ του 2002 στα γήπεδα της Νοτίου Κορέας.

## Εξωτερικοί σύνδεσμοι

* Ματσέι Μουράφσκι στο 90minut.πλ 
* Ματσέι Μουράφσκι

Κατηγορία:Πολωνοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Καλαμαριάς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Πολόνια Μπίτομ
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Λεχ Πόζναν
Κατηγορία:Ποδοσφαιριστές Αρμίνια Μπίλεφελντ
Κατηγορία:Ποδοσφαιριστές ΚΣ Κρακόβια
Κατηγορία:Ποδοσφαιριστές Εκστρακλάσα
Κατηγορία:Προπονητές ποδοσφαίρου Ζάβισα Μπίντγκοστς
Κατηγορία:Ξένοι ποδοσφαιριστές στην Ελλάδα
Κατηγορία:Πολωνοί ποδοσφαιριστές στο εξωτερικό
ΕΟΚ

Η συντομογραφία **ΕΟΚ** μπορεί να αναφέρεται σε οποιοδήποτε από τα παρακάτω.

*Εθνική Οργάνωση Κρήτης, αντιστασιακή οργάνωση κατά τη διάρκεια του Β΄ Παγκοσμίου Πολέμου
*Ελληνική Ομοσπονδία Καλαθοσφαίρισης
*Ευθύγραμμη Ομαλή Κίνηση (όρος της φυσικής)
*Ευρωπαϊκή Οικονομική Κοινότητα (1958-1993)
Λυκούργος ο Αλέου

Στην Αρχαία ελληνική μυθολογία ο **Λυκούργος** βασιλεύς της Αρκαδικής Τεγέας ήταν μεγαλύτερος γιος και διάδοχος του Άλεος και της Νέαιρας κόρης του Περέος. Τα αδέλφια του ήταν ο Αμφίδαμας και ο Κηφεύς της Αρκαδίας που συμμετείχαν στην Αργοναυτική εκστρατεία, η Αυγή μητέρα του ήρωα Τήλεφου και η Αλκιδίκη. Οι γιοι του ήταν ο Αγκαίος της Αρκαδίας, ο Έποχος, ο Αμφίδαμας και ο Ίασος με σύζυγο την Κλεοφύλη ή την Ευρυνόμη ή την Αντίνοη. Ο Λυκούργος έμεινε διάσημος για τον φόνο ενός πολεμιστή του Αρηίθοου, του επιτέθηκε και τον σκότωσε σε ενέδρα στα περίφημα *"στενά του Αρηίθοου"*. Ο Λυκούργος πήρε κατόπιν σαν λάφυρο την πανοπλία του την οποία φορούσε, σε μεγάλη ηλικία την έδωσε δώρο στον Ερευθαλίων. Τα Σχόλια στα Αργοναυτικά γράφουν ότι ο Λυκούργος σκότωσε και τον ίδιο τον Ερευθαλίων στην μάχη που ακολούθησε. Οι Αρκάδες τίμησαν το γεγονός με μιά ετήσια γιορτή στην μνήμη του Λυκούργου με το όνομα *"Μολεία"*. Πέθανε σε βαθύτατο γήρας πιθανότατα από την λύπη του για τον θάνατο του γιου του Αγκαίου στο κυνήγι του Καλυδώνιου Κάπρου, τον διαδέχθηκε ο Έχεμος, γιος του Αερόπου και εγγονός του αδελφού Κηφέως.

## Παραπομπές



## Πηγές

*Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. 
*Homer, The Iliad with an English Translation by A.T. Murray, Ph.D. in two volumes. Cambridge, MA., Harvard University Press; London, William Heinemann, Ltd. 1924. 
*Homer, Homeri Opera in five volumes. Oxford, Oxford University Press. 1920. 
*Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. 
*Pausanias, Graeciae Descriptio. 3 vols. Leipzig, Teubner. 1903.

Κατηγορία:Μυθικοί βασιλείς της Αρκαδίας
Πόμπος

Ο **Πόμπος** ήταν ο 18ος μυθικός βασιλιάς της αρχαίας Αρκαδίας.

Ήταν γιος του Σίμου και διάδοχος του στον Αρκαδικό θρόνο. Σύμφωνα με τον Παυσανία κατά την βασιλεία του άνοιξε εμπορικές σχέσεις με τους Αιγινήτες. Οι Αιγινήτες μετέφεραν τα εμπορεύματα με πλοία στο λιμάνι της Κυλλήνης και από εκεί τα φόρτωναν σε υποζύγια και τα πήγαιναν στην Αρκαδία. Γιος και διάδοχος του ήταν ο Αιγινήτης που τον ονόμασε έτσι προς χάρη της εμπορικής συμφωνίας που είχε συνάψει.

## Πηγές


Κατηγορία:Μυθικοί βασιλείς της Αρκαδίας
Αγκαίος

Με το όνομα **Αγκαίος** ήταν γνωστοί τρεις Αργοναύτες:

# Ο Αγκαίος της Αρκαδίας, ήταν από την Τεγέα, γιος του βασιλιά των Αρκάδων Λυκούργου, εγγονός του Άλεου και αδελφός του Επόχου, του Ιάσου, και του Αμφιδάμαντα. Πήρε μέρος στην Αργοναυτική εκστρατεία μαζί με τον αδελφό του *Αμφιδάμαντα* και στο κυνήγι του Καλυδώνιου κάπρου.
# Γιος του Ποσειδώνα και της Αστυπάλαιας, που πήρε μέρος στην Αργοναυτική εκστρατεία. Ήταν βασιλιάς των Λέλεγων της Σάμου και γυναίκα του ήταν η Σαμία, κόρη του Μαιάνδρου.
# Ήρωας από την Πλευρώνα, αστρονόμος και αστρολόγος. Αναφέρεται ότι πήρε και αυτός μέρος στην Αργοναυτική εκστρατεία. Ο γιος του ο Αγαπήνωρ ήταν στρατηγός των Αρκάδων και έλαβε μέρος στο πόλεμο κατά της Τροίας. Όταν έφτασε περιπλανώμενος στην Κύπρο έκτισε την πόλη Πάφο και ίδρυσε σε αυτόν το ναό της Αφροδίτης.

## Παραπομπές


Κατηγορία:Ήρωες της ελληνικής μυθολογίας
Κατηγορία:Αρχαίοι Αρκάδες
Ροδογύνη της Παρθίας

Η **Ροδογύνη** ήταν πριγκίπισσα της ελληνιστικής εποχής, κόρη του βασιλιά της Παρθίας Μιθριδάτη Α' (περ. 171 – 138 π.Χ.), και αδερφή του διαδόχου του, Φραάτη Β'  (κυβέρνησε μεταξύ 138 π.Χ. και 127 π.Χ.).

## Βιογραφικά στοιχεία

Το καλοκαίρι του 138 π.Χ., ο βασιλιάς του ελληνιστικού Βασιλείου των Σελευκιδών, Δημήτριος Β' Νικάτωρ συλλαμβάνεται αιχμάλωτος από τους Πάρθους μετά από μια αποτυχημένη εκστρατεία στην Βαβυλωνία. Αν και παρέμεινε μαζί τους για μια δεκαετία περίπου, για πολιτικούς λόγους του φέρθηκαν καλά και μάλιστα ο Φράατης Β' νυμφεύθηκε την κόρη του. Του χάρισε επίσης το χέρι της αδερφής του, Ροδογύνης. Το ζευγάρι απέκτησε αρκετά παιδιά, των οποίων τα ονόματα δεν έχουν διασωθεί. Ωστόσο η Ροδογύνη πρέπει να έμεινε στην αυλή του αδερφού της όταν πια ο Δημήτριος, λίγο πριν το 129 π.Χ., μετά από ανεπιτυχείς προσπάθειες να αποδράσει. Ο Δημήτριος Β΄ αφέθηκε ελεύθερος από τους Πάρθους με την ελπίδα να προκληθεί εμφύλιος πόλεμος στην επικράτεια των Σελευκιδών ανάμεσα στο Δημήτριο και τον αδερφό του, Αντίοχο Στ' Σιδήτη.

Τελικά ο Δημήτριος Β' ανέκτησε το θρόνο του και διεκδίκησε την πρώην σύζυγό του, Κλεοπάτρα Θεά. Ωστόσο εκείνη κάθε άλλο παρά φιλική ήταν μαζί του. Είχε ήδη παντρευτεί τον αδερφό του, Αντίοχο, αλλά και αρνήθηκε να τον βοηθήσει μετά την ήττα του από εχθρικές δυνάμεις στη Δαμασκό, πράγμα που συνετέλεσε στο θάνατό του λίγο αργότερα. Πιστεύεται από κάποιους μελετητές πως αιτία αυτών των κινήσεων της Κλεοπάτρας Θεάς ήταν η ζήλια απέναντι στο γεγονός ότι ο Δημήτριος είχε ζήσει στο πλάι της Ροδογύνης. Τα ιστορικά αυτά γεγονότα ενέπνευσαν τον Γάλλο δραματουργό Πιερ Κορνέιγ (1606 - 1684) να γράψει την τραγωδία με τίτλο *[[Ροδογύνη (θεατρικό έργο)|Ροδογύνη]]*. Ο  Πολύαινος ο ρήτορας περιγράφει μια ιστορία στην οποία όταν η Ροδογύνη βρισκόταν στο μπάνιο ενημερώθηκε για μια εξέγερση, τότε ορκίστηκε ότι δεν θα λούσει και δεν θα χτενήσει ποτέ τα μαλλιά της αν δεν την υποτάξει. Τα νομίσματα κατόπιν την απεικονίζουν με μακριά και ατημέλητα μαλλιά ως ένδειξη ότι η Ροδογύνη τήρησε τον όρκο της. To έργο *"Γυναῖκες ἐν πολεμικοῖς συνεταὶ καὶ ἀνδρεῖαι"* περιγράφει επιπλέον έναν χρυσό ανδριάντα με τα μαλλιά της μισοπλεγμένα και άπλωτα.

## Χρονολόγιο

## Δείτε επίσης

*Ελληνιστική περίοδος

## Παραπομπές



## Πηγές

*Δημήτριος Β' Νικάτωρ στο www.livius.com
*The House of Ptolemy, by E. R. Bevan Κεφ. 10 - παράγρ. 313, 314

Κατηγορία:Βασίλισσες και Πριγκίπισσες Ελληνιστικής Περιόδου
Κατηγορία:Βασίλισσες
Κατηγορία:Πολεμίστριες
Τάκης Χριστοφορίδης

Ο **Τάκης Χριστοφορίδης** (Κωνσταντινούπολη, 1914 - Αθήνα, 1973) ήταν Έλληνας ηθοποιός και ξάδερφος του επίσης ηθοποιού Περικλή Χριστοφορίδη.

## Βιογραφία
Έπαιζε κυρίως δεύτερους κωμικούς ρόλους, υποδυόμενος συχνά τον Αμερικανό τουρίστα ή τον Ελληνοαμερικάνο που ερχόταν μετά από χρόνια στην Ελλάδα. Έγινε γνωστός μέσα από το ρόλο του νευρικού ή του τρελογιατρού, που είχε τικ. Μέλος του Σωματείου Ελλήνων Ηθοποιών από το 1937, γόνος της γνωστής θεατρικής οικογένειας Χριστοφορίδη. Στην αρχή της σταδιοδρομίας του συνεργάστηκε με θιάσους πρόζας και με το Εθνικό Θέατρο (1936-41). Έτσι, στην περίοδο 1939-40 εμφανίστηκε στην οπερέτα «Νυχτερίδα» που ανέβασε η Λυρική Σκηνή του Ιδρύματος. Ως το 1945 ήταν στο Κρατικό Θέατρο Θεσσαλονίκης και στη συνέχεια ακολούθησε τον Πέτρο Κυριακό σε περιοδεία του στην Κύπρο (1945-48). 

Έπαιξε στην «Ελληνική Σκηνή» του Δημήτρη Ροντήρη και στο Θέατρο «Βέμπο» (1951-54). Από τότε άρχισε να εμφανίζεται σε χαρακτηριστικούς ρόλους με τους κυριότερους θιάσους επιθεώρησης και κωμωδίας. Συνεργάστηκε ιδιαίτερα με τον Κώστα Χατζηχρήστο και πήρε μέρος, μεταξύ άλλων, στον θίασο Κούλη Στολίγκα - Μενέλαου Θεοφανίδη κ.ο.κ. 

Έπαιξε και σε πολλές κινηματογραφικές ταινίες. Πέθανε από πνευμονία την οποία απέκτησε από τις "κακουχίες" μιας σκηνής σε κάποιο γύρισμα.

## Φιλμογραφία

## Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες ο Τ. Χριστοφορίδης συμμετείχε ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Πηγές
* Θόδωρος Έξαρχος: "Έλληνες ηθοποιοί - Αναζητώντας τις ρίζες".

## Παραπομπές


## Εξωτερικοί σύνδεσμοι
*  

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Κωνσταντινουπολίτες Έλληνες
Ρόμπερτ Χένρισον

Ο **Ρόμπερτ Χένρισον** (Robert Henryson ή Robert Henderson - περίπου 1425 με 1500) ήταν ένας Σκωτσέζος ποιητής.

Το μεγαλύτερο, και από πολλές πλευρές το πιο πρωτότυπο και αποτελεσματικό του έργο, είναι το Morall Fabillis of Esope, μια συλλογή από 13 ιστορίες, οι οποίες βασίζονται κυρίως σε εκδόσεις των Ανώνυμους (Anonymus), του Γάλλου Λε Ρομάν ντε Ρενάρτ (Le Roman de Renart), του Τζων Λύντγκεητ (John Lydgate) και του Ουίλλιαμ Κάξτον (William Caxton).

Στο έργο του "Η μαρτυρία της Χρυσηίδας" (The testament of Cresseid), ο Χένρυσον απαντά στην ιστορία του Τζέφρυ Σωσέρ του Τρωίλου και την ιστορία της τραγωδίας της Χρυσηίδας. Οι κριτικοί είναι σκεπτικοί ως προς το αν θα πρέπει να αντιμετωπίσουν το έργο ως ένα συμπλήρωμα του πρωτότυπου ή ένα βοήθημα για το πρωτότυπο. Το ποίημα είναι μια χρονολογική συνέχεια του πρωτότυπου και προσπαθεί να παρέχει ενός είδους απάντηση σχετικά με την μοίρα της Χρυσηίδας την οποία δεν αναφέρει καθόλου ο Σωσέρ, αλλά έχουν γίνει σημαντικές αλλαγές, και η αντιμετώπιση της Χρυσηίδας θεωρείται από αρκετούς πολύ διαφορετική από εκείνη του Σωσέρ. Η απόφαση του Χένρισον να παρουσιάσει τη Χρυσηίδα ως λεπρή υποδεικνύει ένα στοιχείο ποιητικής δικαιοσύνης για την απιστία της, κάτι που δεν συλλήφθηκε από τον Σωσέρ.

## Παραπομπές


## Εξωτερικοί σύνδεσμοι
* 

Κατηγορία:Σκωτσέζοι ποιητές
Χρυσηίδα

Η **Χρυσηίδα** (Χρυσηίς) είναι μυθικό πρόσωπο που εμφανίζεται στην *[[Ιλιάδα]]* του Ομήρου.

Κατά τη διάρκεια του Τρωικού πολέμου, ο Αχιλλέας πολιόρκησε και κατέλαβε την Υποπλακίη Θήβη και πήρε ως λάφυρα τη Χρυσηίδα, κόρη του Απολλώνιου ιερέα Χρύση, την οποία πήρε ως παλλακίδα ο Αγαμέμνονας, και ο Αχιλλέας κράτησε για τον ίδιο την Βρισηίδα η οποία υποτίθεται ότι ξεπερνούσε σε ομορφιά την Χρυσηίδα. Ο πατέρας της Χρυσηίδας, όμως, παρουσιάστηκε στον Αγαμέμνονα προσφέροντας δώρα και ζητώντας πίσω την κόρη του, αλλά ο Αγαμέμνονας του αρνήθηκε την κόρη του και του συμπεριφέρθηκε με ασέβεια και αγένεια, διαπράττοντας ύβρη απέναντι στον θεό Απόλλωνα. Ο ιερέας, επιστρέφοντας στον ναό, προσευχήθηκε στον Απόλλωνα να τιμωρήσει τον στρατό του Αγαμέμνονα, και έτσι ο Απόλλωνας έριξε έναν λοιμό στο στρατόπεδο για εννέα ημέρες και για να σταματήσει ο λοιμός έπρεπε ο Αγαμέμνονας να επιστρέψει την κόρη του ιερέα χωρίς λύτρα. Ο Αγαμέμνονας αναγκάστηκε να την επιστρέψει αλλά ήθελε κάτι να την αντικαταστήσει, έτσι απαίτησε από τον Αχιλλέα να του δώσει την Βρισηίδα, και αυτός ήταν ένας από τους λόγους για τον οποίο ο Αχιλλέας ζήτησε από τη Νηρηίδα μητέρα του, τη Θέτιδα, να μιλήσει στους θεούς και να τιμωρήσει τον Αγαμέμνονα, και δίνει όρκο να μη συμμετάσχει πλέον στις μάχες του Αγαμέμνονα.

Χρυσηίδα επίσης ονομαζόταν και μια από τις Ωκεανίδες, κόρες του Ωκεανού και της Τηθύως όμως η αναφορά της στην Ελληνική μυθολογία είναι επιγραμματική.

## Λογοτεχνία

Το όνομα Χρυσηίδα εμφανίζεται σε αρκετές επανεξιστορήσεις του Τρωικού Πολέμου κατά τον Μεσαίωνα και την Αναγέννηση. Στη *[[Μυθιστορία της Τροίας]]* του Μπενουά ντε Σαιντ-Μωρ (γύρω στο 1160-1170), εμφανίζεται ως μια γυναίκα από την Τροία, κόρη του Κάλχα, η οποία ερωτεύεται έναν από τους γιους του βασιλιά Πρίαμου, τον Τρωίλο. Ορκίζεται αιώνια αγάπη με τον Τρωίλο, αλλά όταν στέλνεται στους Έλληνες σαν μέρος ανταλλαγής ομήρων, δημιουργεί σχέση με τον Έλληνα πολεμιστή Διομήδη. 

Άλλες γνωστές ιστορίες στις οποίες εμφανίζεται το θέμα του Τρωίλου και της Χρυσηίδας είναι το ποίημα *Τρωίλος και Χρυσηίδα* (*Troilus and Criseyde*) του Τζέφρυ Τσώσερ, το ποίημα *Η μαρτυρία της Χρυσηίδας* (*The Testament of Cresseid*) του Ρόμπερτ Χένρισον, και η τραγωδία του Ουίλλιαμ Σαίξπηρ, *[[Τρωίλος και Χρυσηίδα (Σαίξπηρ)|Τρωίλος και Χρυσηίδα]]*.

Ο Νίκος Καρούζος έχει γράψει διήγημα με τίτλο *Χρυσηίδα*, το οποίο περιέχει και άλλα αρχαία ονόματα πέρα από αυτό της Χρυσηίδας.

## Εξωτερικοί σύνδεσμοι

* Troilus and Cressida του Σαίξπηρ (σε μορφή .txt - στα Αγγλικά)
* Troilus and Criseyde του Τζέφρυ Τσώσερ (σε μορφή .zip - στα Αγγλικά)
* The Testament of Cresseid  του Ρόμπερτ Χένρισον (στα Αγγλικά)
* Χρυσηίδα  του Νίκου Καρούζου

Κατηγορία:Πρόσωπα της ελληνικής μυθολογίας
Κατηγορία:Τρώες
Κατηγορία:Μύθοι της ελληνικής μυθολογίας
Μεγαλύτερα σε πληθυσμό αστικά κέντρα της Ευρωπαϊκής Ένωσης

Αυτός ο κατάλογος αναφέρει πληθυσμιακά στοιχεία που αφορούν τα **μεγαλύτερα σε πληθυσμό αστικά κέντρα της Ευρωπαϊκής Ένωσης** τα οποία έχουν πάνω από 750,000 κατοίκους. Οι περισσότερες πληροφορίες συλλέγονται από το πανεπιστήμιο Université d'Avignon et des Pays de Vaucluse της Γαλλίας.

## Αστικά κέντρα της Ευρωπαϊκής Ένωσης με πάνω από 750.000 κατοίκους
 



## Δείτε επίσης
Μεγαλύτερες σε πληθυσμό πόλεις της Ευρωπαϊκής Ένωσης

## Παραπομπές

#  Το 75% αυτών πάνω σε Γαλλικό έδαφος, το 25% σε Βελγικό έδαφος

## Εξωτερικοί σύνδεσμοι

*http://www.statistics.gov.uk/statbase/ssdataset.asp?vlnk=8271&More=Y
*World Urban Areas

Κατηγορία:Κατάλογοι που αφορούν την Ευρωπαϊκή Ένωση
Κατηγορία:Γεωγραφία της Ευρωπαϊκής Ένωσης
Αιγινήτης (μυθολογία)

Με το όνομα **Αιγινήτης** ήταν γνωστοί τρεις αρχαίοι Έλληνες.

# **Αιγινήτης ο Πόμπου**, ήταν από την Τεγέα, 19ος μυθικός βασιλιάς της Αρκαδίας. Γιος του Πόμπου και πατέρας του Πολυμήστορα. Όπως μας πληροφορεί ο Παυσανίας, το όνομα Αιγινήτης του το έδωσε ο πατέρας του για τιμήσει τους Αιγινήτες για την εμπορική συμφωνία που είχε συνάψει μαζί τους . 
# **Αιγινήτης ο Δηρείτου**, Λακεδαιμόνιος, γιος του Δηρείτου και πατέρας του *Πελίου*. Απόγονος του Άρπαλου και του Αμύκλα.
# Ζωγράφος που έζησε το 200 π.χ. . Ήταν από την Σικυώνα και αδελφός του ζωγράφου *Πασίου*. Αναφέρεται μόνο από τον Πλίνιο. 

## Παραπομπές - πηγές


Κατηγορία:Αρχαίοι Σπαρτιάτες
Κατηγορία:Μυθικοί βασιλείς της Αρκαδίας
Αιγινήτης

Το ελληνικό όνομα **Αιγινήτης** μπορεί να αναφέρεται σε κάποιο από τα ακόλουθα πρόσωπα:

## Αρχαιότητα
* Αιγινήτης ο Δηρείτου
* Αιγινήτης ο Πόμπου, 19ος βασιλιάς της αρχαίας Αρκαδίας
* Αιγινήτης ο Σικυώνιος, ζωγράφος
* Παύλος Αιγινήτης (625-690 μ.Χ.), Βυζαντινός ιατρός

## Νεότερα χρόνια (ως επώνυμο)
* Βασίλειος Αιγινήτης (1875-1959), φυσικός, καθηγητής Πανεπιστημίου και Ακαδημαϊκός
* Βελισσάριος Αιγινήτης, αγωνιστής του 1821
* Δημήτριος Αιγινήτης (θάν. 1826), αγωνιστής του 1821
* Δημήτριος Αιγινήτης (1862-1934), αστρονόμος, υπουργός Παιδείας και Ακαδημαϊκός
* Διονύσιος Αιγινήτης (πριν το 1821 - 1884), ευεργέτης (με δικά του έξοδα κατασκευάστηκε το Αιγινήτειο νοσοκομείο στην Αθήνα)
* Παναγιώτης Αιγινήτης, ναυμάχος του 1821
* Χρήστος Αιγινήτης, πλοιοκτήτης και ναυμάχος του 1821

## Δείτε επίσης
* Στη γεωγραφία του Πόντου αναφέρεται επίσης ο Αιγινήτης (ποταμός)

Αιγινητης
Βουκολίων (μυθολογία)

Με το όνομα **Βουκολίων** ήταν γνωστά τέσσερα μυθικά πρόσωπα.

#**Βουκολίων ο Ολάιου**, Από την Τεγέα, 15ος μυθικός βασιλιάς της Αρκαδίας. Γιος του Ολαία εγγονός του Κύψελου και πατέρας του Φιάλου.
#Αρκάδας, ένας από τους 50 γιους του Λυκάονα εγγονός του Πελασγού.
#Γιος του Λαομέδοντα και της Καλύβης, πατέρας του Αισήπου και του Πηδάσου.
#Γιος του Πανός ανακάλυψε και δίδαξε στους ανθρώπους την τέχνη της βοσκής βοδιών.

## Πηγές


Κατηγορία:Μυθικοί βασιλείς της Αρκαδίας
Κατηγορία:Βοσκοί στη μυθοπλασία